Bøger af Benn Q. Holm - tales.dk\n1990'ernes København. Byens lys lokker med glemsel, fart og flygtige møder på cafeer og barer.David Nord er sidst i 20’erne og studerer til arkitekt, men hans hjerte banker stærkere for faldet ud i nattens København og for den roman, Finis Terrae, han er ved at skrive. For David og hans voksne legekammerater, den selvsikre Alex, den filosofiske Thomas og deres kreds, er det cafeerne og de barske bypiger, der for alvor får tilværelsen til at brænde. I en kronisk saftspændt tilstand af beruselse og liderlighed forelsker David sig i den smukke Signe med de kinesiske øjne. Samtidig søger hans navnløse romanhelt lykken i et fjernt, sydligt land."Til verdens ende" er en roman om den generation, der i 1980’erne blev sluppet løs med velfærd og ‘68-tolerance i ryggen. De flirtede med punken, men endte i et vakuum mellem oprør og tilpasning. En tøven før livet, hvor omdrejningspunktet er de stærke venskaber og litteraturens og rockmusikkens desperate outsidere. Om jagten på kærlighed og mening i 90’ernes kuldslåede virkelighed.\nEn vinterdag i 1972 findes den unge enlige mor Alice Hansen myrdet i en baggård i Minefeltet i København. Den omsværmede Alice efterlader sig en lille søn, Jack. Morderen findes aldrig. Jack vokser op hos sine bedsteforældre. Alt er mørke og tavshed. Han er optaget af at finde sin far, men bliver langsomt opslugt af 80'ernes blå melankoli med hvad det indebærer af stoffer og punkattitude. Han ender på Nørrebro som fordrukken forsanger i et støjrockband, inden han igen bryder op, og fordufter ud i det blå. København 2015: Journalisten Mikael Busk kontaktes af kunsthistorikeren Dan Reimer som leder efter Jack Hansen. Som Busk graver i sagen om den forsvundne Jack, dukker der nye spor op i det uopklarede drab på Alice Hansen. Asfalt og blomster er en bred fortælling om Danmark fra de nøjsomme 1960’ere til vor tids usikre individualisme. En rørende kærligheds- og familiehistorie. Udgivelsen er en storskrift-udgave i to bind til svagsynede i serien MAGNUMBØGER Lindhardt og Ringhof.\nForfatter Michael Carlsens venskab med Boris forliste i 1980‘erne, da Boris forførte hans kæreste Monica. Siden har de ikke set hinanden, men da Michael søger tilflugt i Ljubljana fra et alvorligt tilfælde af skriveblokering, får han at vide, at Boris er forsvundet i København, sidst set overvældende beruset ved Christianshavns Kanal. Michael giver sig til at lede efter Boris, og i jagten på sin tidligere ven finder han samtidig sandheder om sit gamle jeg og ikke mindst om Monica. Efterhånden begynder Michael at tvivle på, at Boris bare er tumlet i kanalen, for sporene peger i en helt anden retning, nemlig mod det københavnske finansmiljø og derfra videre til Østeuropa, der endnu er ædt op af korruption og kaos. Den danske forfatter Benn Q. Holm (f. 1962) skriver hovedsageligt moderne romaner sat i vor tids København, men har også et par gange rejst et smut tilbage i tiden for at skildre et tidligere tidsbillede af Danmark. Benn Q. Holm har modtaget flere arbejdslegater fra Litteraturrådet og Statens Kunstfond.\nDE DØDE OG DE LEVENDE er en roman om krig og kærlighed, om skyld, forræderi og begær. Den følger en gruppe modstandsfolk i København 1943-50. Deres hemmeligheder, løgne og drømme. Stilheden efter kampen, den svære fred. I 1943 ligger besættelsen tungt over Danmark. Det unge kærestepar Ebbe og Karen er sammen med nogle andre jurastuderende gået ind i modstandsarbejdet. Lederen, faldskærmsagenten"Herbert", presser dem til stadig farligere aktioner. En aften går det galt: To fra gruppen bliver dræbt, og Ebbe må flygte til Sverige. Udgivelsen er en storskrift-udgave i 3 bind til svagsynede i serien MAGNUMBØGER Lindhardt og Ringhof.\n47,95 - 139,95 kr.\nEn vinterdag i 1972 findes den unge enlige mor Alice Hansen myrdet i en baggård i Minefeltet i København. Den omsværmede Alice efterlader sig en lille søn, Jack. Morderen findes aldrig. Jack vokser op hos sine bedsteforældre. Alt er mørke og tavshed. Han er optaget af at finde sin far, men bliver langsomt opslugt af 80'ernes blå melankoli med hvad det indebærer af stoffer og punkattitude. Han ender på Nørrebro som fordrukken forsanger i et støjrockband, inden han igen bryder op, og fordufter ud i det blå. København 2015: Journalisten Mikael Busk kontaktes af kunsthistorikeren Dan Reimer som leder efter Jack Hansen. Som Busk graver i sagen om den forsvundne Jack, dukker der nye spor op i det uopklarede drab på Alice Hansen. Asfalt og blomster er en bred fortælling om Danmark fra de nøjsomme 1960?ere til vor tids usikre individualisme. En rørende kærligheds- og familiehistorie. Benn Q. Holm er (f. 1962) debuterede som forfatter i 1994 og har siden udgivet en lang række romaner, bl.a. Hafnia Punk og Album, der blev filmatisteret som tv-serie.\nAdam Mørk er i starten af 30’erne, journalist på Billed-Journalen, et københavnsk ugeblad, der skriver om de kendte og rige. Hans selvagtelse er lig nul. Det bliver ikke bedre af, at hans kæreste Karina er en stigende stjerne på kunsthimlen.Hér i midten af 90’erne oplever København det største byggeboom nogensinde. Byggematadorerne slås om at tilkæmpe sig entreprisen på de givtige projekter. Under et job - en societymiddag hos byggekongen Mogens Hartmann - overhører Adam en telefonsamtale, der antyder urent trav i Hartmanns forretningsmetoder.Adam begynder at grave i sagen, der hurtigt kommer ud af kontrol. Samtidig møder han Hartmanns unge datter Helena, et flagrende 90’er-barn, og forelsker sig - måske - i hende. Pludselig er han ude, hvor han ikke kan bunde ..."Mørk" er samtidsskildring, spændingsroman og kærlighedsroman i ét. En fortælling om vanskeligheden ved at navigere som menneske i de korrumperede 90’ere."Benn Q. Holm skriver fantasifuldt - og uhyre præcist. Han behøver ikke flere sider til at rejse en scene og føre nye personer ind på den, og har i det hele taget et opsigtvækkende talent for, hvordan sproget lader sig fortætte, så det usagte får betydning og en replik står og dirrer i sin egen tone, men samtidig lader os ane andre klange."- Weekendavisen\n120,95 - 227,95 kr.\n"Røven fuld af penge, og en pik i laser. Men ingen medaljer for lang og tro tjeneste …"Efter mange år i udlandet slår den udbrændte forretningsmand Giovanni Baltzer sig ned i København, hvor han kort studerede som ung. Baltzer har købt et falleret antikvariat i en anonym sidegade. Det perfekte gemmested, hvor ingen kommer forbi, og lyset aldrig falder ind. Men timeglasset er ved at løbe ud, og fortiden tager i døren. Baltzer er ligeglad. For problemet er i virkeligheden fremtiden …Manden i glasset er fortællingen om Giovanni Baltzers forunderlige rejse fra den danske provins til magtens cirkler og tilbage igen til der, hvor han aldrig rigtig kom fra. En roman om hjemløshed og eventyrlyst, om våben, sex og bøger. Og længslen efter det allersidste lange kys, mens solen går ned bag glasset, og det snart er slut.\nBYEN 0G ØEN er Benn Q. Holms ambitiøse bud på den globale generationsroman og store kollektive samtidsroman. Romanen ligger i naturlig forlængelse af hovedværkerne HAFNIA PUNK og ALBUM.Den ny roman tager på mange måder tråden op fra ALBUM, der også spændte over tre årtier, men denne gang udspilles handlingen i 80erne, 90erne og 00erne. Derudover adskiller den ny roman sig på to vigtige punkter: Det er ikke en familiekrønike, men en generationsroman, der følger fem venner fra studentertiden og frem mod de 50 år. Og vigtigst: Det er ikke en Danmarkskrønike, men en global roman, der bevæger sig over flere kontinenter.Romanen starter omkring 1980 og bevæger sig gennem tre årtier med tidsbilledet som diskret optegnet baggrund: murens fald, den jugoslaviske borgerkrig, IT-boblen, tsunamien osv. Vi følger de fem gymnasie- og studiekammerater: mod/punkeren Espen Halberg, yuppien Anders Berner, den islandske digter og studerende Pétur Bjarnasom samt den frivole teenager Molly Hastrup og den pæne pige Camilla Soares. Undervejs kommer vi til både Vanløse, Island, London, N.Y., Brunei, Tirana og, ligesom i en rigtig udviklingsroman, hjem igen. Da vennerne til slut mødes igen for at mindes en afdød fælles ven, er de alle på forskellige vis blevet mærket af livet og de tre årtier, der er gået, siden vi mødte dem første gang. Romanen er en lang tur ned ad Memory Lane - og ad Boulevard of Broken Dreams.Først og sidst er BYEN OG ØEN en række menneskelige historier, der flettes ind og ud af hinanden; historier om venskab, forelskelser og bristede illusioner. "En på alle måder "stor" samtidsroman, som sandsynligvis vil høste lige så meget velfortjent anerkendelse som "Album"." - Litteratursiden\nDEN GAMLE VERDEN er en litterær roadmovie, et kontinentalt kammerspil og en global samtidsroman.Dean Cox er en falleret 41-årig britisk rockmusiker på soloturne i Tyskland - på nedtur og på flugt fra sin fortid. Ashlyn Tadder er en 25-årig kvindelig jurist fra New England på dannelsesrejse i Europa - på flugt fra et brudt forhold, men også på jagt efter sin families europæiske fortid: ikke blot er hendes forfædre udvandret fra Europa, fra Trieste, men flere medlemmer af familien er også vendt tilbage til Europa som soldater i forskellige krige. Bl.a. blev hendes bedstefar som jagerpilot skudt ned over Tyskland og interneret i nærheden af Worms, hvortil Ashlyns rejse også går.Ved et tilfælde støder Dean og Ashlyn - næsten bogstaveligt - ind i hinanden på en tysk motorvej og deler skæbne på en biltur, der kun varer nogle dage, men former sig som en veritabel odysse gennem tysk-østrigske bjerglandsbyer og gotiske hoteller, inden turen slutter - i Trieste.DEN GAMLE VERDEN er en roman, der ikke blot handler om mødet mellem to mennesker, men også mellem to verdener og to tidsaldre, der vikles ind i hinanden - og med et højst uventet udfald.\nHafnia Punk er en levende, virkelighedsnær og underholdende roman om en by og dens beboere. Karriereadvokaten Elise, og FCK-fanatikeren Christian, der kæmper for at redde deres forhold. Musikproduceren Hoppe med sønnen Franco og en uhåndterlig forelskelse i designeren Isabella. Hipsteren Daniel, der har et lidt for intimt kendskab til et snehvidt pulver. Ejendomsmægleren Simon, der flygter fra forstædernes tryghed og ind i hippien Nellys favn. Charlotte, der for alt i verden vil være rockstjerne. Andreas Weye, der jonglerer på børsen og sværmer for unge punktøser. Den paranoide forfatter Bendix Harboe, der er sikker på, at den succesrige kollega Tranekær vil ham til livs.Succes eller fiasko, fortvivlet eller lykkelig, rig eller fattig. Personerne krydser hinanden i baggårde, på kontorer, i elskovsreder, under broer og på barer i denne kalejdoskopiske roman om en by og dens mennesker."...hamrende godt..."- Politiken"...et intenst blik på byen og dens mennesker..."- Aktuelt"...bragende godt skrevet..."- B.T.\nSkolekammeraterne Katrine, Alberte, Alexander, Lukas og Vikram samt Katrines dovne hund Chester har sammen dannet spiongruppen "Det seje sjak". Og da der en nat har været indbrud i kælderen hos Alexander, og der samtidig sker andre mystiske ting i kvarteret, kommer gruppen på arbejde. Vil det mon lykkes dem at opklare sagen?Serien om de fem skolekammerater i spiongruppen "Det seje sjak" består af de fire bøger "Det seje sjak", "Det seje sjak mødes under uret", "Det seje sjak sover i timen" og "Det seje sjak går i aktion". Bøgerne er blevet til som et samarbejde mellem de tre forfattere Benn Q. Holm, Asger Schnack og Boris Boll-Johansen.Den danske forfatter Benn Q. Holm (f. 1962) skriver hovedsageligt moderne romaner sat i vor tids København, men har også et par gange rejst et smut tilbage i tiden for at skildre et ældre billede af Danmark. Han har også skrevet en del børnebøger, og han har modtaget flere arbejdslegater fra Litteraturrådet og Statens Kunstfond.\nDer er mangel på opgaver for spiongruppen "Det seje sjak", og det virker, som om de fem skolekammerater er ved at glide fra hinanden. Men da Alexanders farmor mister nogle værdifulde smykker, beder hun sjakket om hjælp, og de træder straks til for at forsøge at løse mysteriet.Serien om de fem skolekammerater i spiongruppen "Det seje sjak" består af de fire bøger "Det seje sjak", "Det seje sjak mødes under uret", "Det seje sjak sover i timen" og "Det seje sjak går i aktion". Bøgerne er blevet til som et samarbejde mellem de tre forfattere Benn Q. Holm, Asger Schnack og Boris Boll-Johansen.Den danske forfatter Benn Q. Holm (f. 1962) skriver hovedsageligt moderne romaner sat i vor tids København, men har også et par gange rejst et smut tilbage i tiden for at skildre et ældre billede af Danmark. Han har også skrevet en del børnebøger, og han har modtaget flere arbejdslegater fra Litteraturrådet og Statens Kunstfond.\nForfatter Michael Carlsens venskab med Boris forliste i 1980‘erne, da Boris forførte hans kæreste Monica. Siden har de ikke set hinanden, men da Michael søger tilflugt i Ljubljana fra et alvorligt tilfælde af skriveblokering, får han at vide, at Boris er forsvundet i København, sidst set overvældende beruset ved Christianshavns Kanal.Michael giver sig til at lede efter Boris, og i jagten på sin tidligere ven finder han samtidig sandheder om sit gamle jeg og ikke mindst om Monica. Efterhånden begynder Michael at tvivle på, at Boris bare er tumlet i kanalen, for sporene peger i en helt anden retning, nemlig mod det københavnske finansmiljø og derfra videre til Østeuropa, der endnu er ædt op af korruption og kaos.Den danske forfatter Benn Q. Holm (f. 1962) skriver hovedsageligt moderne romaner sat i vor tids København, men har også et par gange rejst et smut tilbage i tiden for at skildre et tidligere tidsbillede af Danmark. Benn Q. Holm har modtaget flere arbejdslegater fra Litteraturrådet og Statens Kunstfond.\nYuppiefamilien Peter, Nanna og deres lille guldklump Natasha har forladt det hektiske storbyliv for at tage i sommerhus og være sammen som familie – noget der umiddelbart lyder som opskriften på et hyggeligt og tiltrængt afbræk fra en travl hverdag. Men den ønskede fred og ro bliver jaget på flugt, da de første gæster melder deres ankomst – med letpåklædte fristelser, kokain og lige lovligt meget alkohol. Peters dårlige samvittighed slår ud, hver gang han ser den smukke blondine i huset ved siden af lægge sig til at solbade nøgen, og samtidig forpester hans jalousi over Nannas fortid hvert fredeligt øjeblik, han kan stjæle sig til.Den danske forfatter Benn Q. Holm (f. 1962) skriver hovedsageligt moderne romaner sat i vor tids København, men har også et par gange rejst et smut tilbage i tiden for at skildre et tidligere tidsbillede af Danmark. Benn Q. Holm har modtaget flere arbejdslegater fra Litteraturrådet og Statens Kunstfond.\nKille skal med mor til lagersalg. Det er en blandet fornøjelse at være omgivet af frådende, hysteriske damer, når man hellere vil hygge sig derhjemme og tegne på alt fars printerpapir ... En humoristisk billedbog i Rasmus Bregnhøis prisbelønnede streg, hvor man som voksen kun har alt for nemt ved at genkende sig selv.Efter en række stærke voksenromaner debuterede Benn Q. Holm i 2013 som børnebogsforfatter med "Kille med far til fodbold", hvor seksårige Kille blev slæbt med sin far til sæsonens sidste og afgørende kamp i Parken. Det blev en mystisk oplevelse, og mon ikke de voksne opfører sig lige så underligt på lagersalg?\n28,95 - 47,95 kr.\nDet er søndag og den første rigtige sommerdag. Men Killes mor skal død og pine arbejde.Så Kille må tage med far.Med far og hans mærkelige venner til årets vigtigste fodboldkamp ...\n62,95 - 129,95 kr.


Kombineret MR-scanner og strålekanon bliver paradigmeskift for kræftbehandlingen | Ingeniøren\nDen nye MR-strålekanon er ved at blive installeret på Herlev Hospital. Bemærk det kunstige loftvindue. Illustration: Sune Kristian Buhl\nOm få måneder kan tre danske hospitaler kigge live med under strålebehandling. Det betyder mere effektive stråledoser fordelt på færre behandlinger.\n12. jul 2018 kl. 05:14 0\nNår kræftpatienter skal i strålebehandling, sker det typisk over et forløb på mange uger, hvor de dagligt møder til ambulant behandling og får stråler på tumoren.\nBehandlingen er hård for kroppen, og hele forløbet er opslidende.\nNu giver en helt ny type stråleaccelerator med indbygget MR-scanner imidlertid håb om et bedre og hurtigere forløb for kræftpatienter med tumorer, der kan bevæge sig – f.eks. i lunger og den øvre del af bughulen.\nSvært at vide, hvor tumoren er\nI dag bruger man en såkaldt lineær accelerator (linac) til at behandle kræftpatienter med. Det er en effektiv behandling, men hvis den skal rettes mod væv, der bevæger sig inde i kroppen, er man nødt til at tage højde for bevægelsen ved at stråle på et større område – hvormed man samtidig øger risikoen for at ødelægge raskt væv med strålerne.\nDerfor strækker man netop behandlingen ud over mange små doser i stedet for at give alle doser på én eller få gange.\n»Selv om vi benytter røntgen og scanninger for at se, hvor tumoren er, så er det altid lidt usikkert. Og hvis vi rammer forkert, så bare én tumorcelle overlever, vil sygdommen komme igen. Så derfor skal vi ramme det hele med stråleterapien,« fortæller Brian Holch Kristensen, cheffysiker i stråleterapien på Herlev Hospital.\nDer er ham og hans team af fysikere og ingeniører, der sørger for, at patienterne får den stråling, som lægen har ordineret.\nHårde puder holder på patienten\nBlandt hjælpemidlerne fikserer man patienterne på lejet med puder, som er fyldt med små kugler og luft. Derefter suger man luften ud, så puden bliver hård, og holder patienten låst i en bestemt stilling. Endelig tager man så billeder med røntgen eller CT-scanning for at estimere, hvor tumoren er.\nFordi tumoren kan bevæge sig i det bløde væv, lægger man en margin rundt om tumoren, når man skal give strålebehandling, så man er sikker på at ramme det hele.\nDerover kan det være svært at se, om en tumor har fangearme ud, så man lægger også lidt margin til på grund af det. Så måske har man samlet lagt 1-1,5 cm margin uden om tumoren, man skal ramme.\n»Ulempen er, at man er nødt til at bestråle et større volumen, og dermed behandler et for stort område med øget risiko for komplikationer,« fortæller hospitalsfysiker og civilingeniør Sune Kristian Buhl.\nNyt apparat fjerner bindet fra øjnene\nHer kommer den nye strålekanon med indbygget MR-scanner så ind i billedet og giver helt nye muligheder i kræftbehandlingen.\nLæs også: Ny type strålekanon sætter håndværkerne på overarbejde\n»Kombinationen af MR-scanneren og acceleratoren giver en fantastisk diagnostisk værdi, fordi vi hele tiden kan se, hvor tumoren er, mens vi stråler. Med den almindelige stråleaccelerator har vi sådan set 'bind for øjnene', mens den behandler,« forklarer Brian Holch Kristensen.\nRigshospitalet og Herlev Hospital er i disse dage i gang med installation af disse særlige MR-strålemaskiner, eller MR-linacs, som man regner med at tage i brug omkring 1. september. Mens Odense Universitetshospital, OUH, installerede sin i foråret og er i gang med at teste den.\n»Vi vil vælge patientgrupper, hvor vi ret hurtigt vil kunne komme i gang med at få erfaring med maskinen, og der kommer til at gå nogen tid, før vi kan køre med fuld aktivitet, fordi personalet også skal have erfaring med teknologien. Vi er vant til MR-billeder ved diagnosticering, men ikke under behandling,« siger Sune Kristian Buhl.\nParadigmeskift i kræftbehandlingen\nDet gælder f.eks. kræft i bugspytkirtlen, hvor man i dag reelt ikke tilbyder strålebehandling, fordi man er nervøs for at ødelægge for meget rask væv i bughulen, f.eks. tarme. For disse kræftpatienter håber man at kunne forbedre prognosen ved at bruge den nye maskine.\nProducenten har nemlig også udviklet en feature, så man kan markere tumoren og tegne en lille margin rundt om. Og så længe tumoren er inden for marginen, kører strålekanonen, men så snart tumoren har bevæget sig ud af området, stopper maskinen, venter 30 sekunder og tjekker så, om tumoren er tilbage. Er den det, genoptager maskinen behandlingen.\n»Den helt store fordel er, at vi får mindre sikkerhedsmarginer rundt om tumorerne, så der er mindre risiko for bivirkninger på raskt væv. Og vi kan derfor tillade os at give højere doser med færre behandlinger,« siger Sune Kristian Buhl.\n»Nogle gange kommer teknologier, der flytter hele behandlingen og mulighederne, og maskinen her er et paradigmeskift,« siger han.\n'Almindelige' strålekanoner opdateres også\nMens de almindelige strålekanoner er meget åbne, og der er monteret et smukt kunstigt loftsvindue med 'udsigt' til en blå himmel med hvide solbeskinnede skyer, vil den nye kombinerede scanner og strålekanon være en ganske anderledes oplevelse, for patienterne kommer til at ligge i en tunnel, selv om der stadig bliver et 'ovenlys-vindue'.\n»Til gengæld vil de vide, at hvis de hoster, hvis maven er fuld eller blæren er fuld, så sker der ikke noget. Det har vi fuldstændig styr på,« forklarer Brian Holch Kristensen.\nUd over den nye MR-linac er både Herlev Hospital og Rigshospitalet også i gang med at skifte de almindelige acceleratorer ud med nye og forbedrede modeller. For en række patienter, f.eks. patienter med brystkræft, vil både de nuværende og de nye strålekanoner være rigtig gode, forsikrer hospitalet.\n»Så vi kan berolige patienterne med, at der er en årsag til, hvis de kommer i den nye MR-strålekanon, og en årsag til, hvis de ikke gør, for så mener vi ikke, at de har gavn af den,« siger Brian Holch Kristensen.\nDen nye MR-strålekanon er ved at blive installeret på Herlev Hospital. Derimod har man allerede taget andre avancerede strålekanoner i brug, hvor teknologien også giver kræftbehandlingen et løft. Brian Holch Kristensen (venstre) og Sune Kristian Buhl (højre) står her ved en af de nye. Bemærk det kunstige loftvindue. Illustration: Hanne Kokkegård\nFå studier peger på god effekt\nMens Region Hovedstaden har købt sin MR-linac af det amerikanske firma Viewray, som fik maskinen godkendt for 1,5 år siden, har OUH købt af det svenske firma Elekta, der netop har fået sin maskine CE-godkendt.\nTeknologien er stadig så ny, at der kun er få studier, hvor man har undersøgt effekten af behandling med MR-strålekanon.\nPå Herlev Hospital peger man dog på et hollandsk studie, hvor patienterne havde en dårlig prognose. De fik behandling i den nye maskine med meget høj dosis, viste en rigtig god respons på det og levede længere, end man oprindeligt havde vurderet.\nKræver megen uddannelse\nSå snart det er muligt, starter man en testfase med fantomdukker, som simulerer kræftpatienter, så man sikrer, at MR-strålekanonen er præcis, når man tager den i brug på patienter.\nDe tre danske hospitaler skal også udføre en række studier og tests og hjælpe hinanden med deres erfaringer, så man hurtigst muligt kan tilbyde behandlingen til flest mulige patientgrupper.\n»Det kræver også en masse ny uddannelse for de ansatte. Først har det været os fysikere og ingeniører, der har arbejdet med maskinen. Nu flytter det videre fra den tekniske side til det kliniske personale med læger, radiografer og sygeplejersker,« siger Sune Kristian Buhl.\nSe producenten Viewrays egen video om MR-linac-teknologi herunder\nEmner : ByggematerialerKræftforskningscannere\nNy type strålekanon sætter håndværkerne på overarbejde 12. jul 2018\nHerlev Hospital bygger et kobberrum i rummet 12. jul 2018


Persondata - Portfoliomanager.dk\nFundmarket A/S er ansvarlig for behandling af de personoplysninger, som vi har modtaget om dig. Du finder vores kontaktoplysninger nedenfor:\nTlf. 38 42 21 42\nDenne politik om indsamling og behandling af personoplysninger (herefter ”Politikken”) beskriver, hvordan Fundmarket A/S (herefter ”os”, ”vi” eller ”vores”), som dataansvarlig indsam-ler og behandler personoplysninger om dig som kontaktperson, kunde eller medarbejder hos en af vores kunder, når du bruger fundmarket.dk eller kommunikerer med vores medarbejdere. Vi gør brug af følgende kontaktoplysninger\nBrug af øvrige personoplysninger\nVi registrerer kun de data, som vi er forpligtet til overfor myndighederne, og vi bruger kun dine data til at føre ejerregister i de investeringsforeninger, som vi administrerer, og til at indberette til Skattestyrelsen. Vi registrerer derudover din investeringshistorik, dvs. oplysninger om hvilke investeringsbeviser du har købt og solgt på fundmarket.dk. Alle oplysninger indsamles fra platformen og fra de indbetalinger, du foretager på din indbetalingskonto.\nVi sender aldrig personoplysninger på almindelig e-mail, og vi videregiver aldrig personoplysninger pr. telefon. Du har mulighed for at give andre personer eller virksomheder (f.eks. en investeringsrådgiver) adgang til at se dine data, eller til at foretage handler på dine vegne.\nDu har ret til at få lukket din investeringskonto (når du har solgt alle dine investeringsbeviser), og til at få slettet dine kontaktoplysninger. Vi er dog forpligtet til at opbevare din investeringshistorik (med tilknyttet CPR-, SE-, eller CVR-nummer) af hensyn til investeringsforeningernes ejerregister, i henhold til hvidvaskningsloven og i henhold til Skattekontrolloven.\nHvis du har spørgsmål eller kommentarer til denne Politik, eller hvis du vil gøre brug af én eller flere af dine rettigheder, kan du kontakte os på kontakt@fundmarket.dk.\nHvis vi ændrer vores Politik om beskyttelse af personlige oplysninger, vil vi publicere den reviderede erklæring her med en opdateret revisionsdato. Hvis vi foretager væsentlige ændringer af vores Politik, som i betydelig grad ændrer vores praksis for persondatabeskyttelse, kan vi også meddele dette til dig på andre måder, eksempelvis ved at sende en e-mail.\nDenne politik om beskyttelse af personlige oplysninger blev opdateret den 22. februar 2019.


Kejserhatte i asiatisk syltelage | Gourmetmarked\nKejserhatte i asiatisk syltelage\n1 glas (150 g) / Økologisk\nLæg i kurv 140,00 kr\nIngredienser: Kejserhatte, ingefær, chili, eddike og sukker.\nBYGAARD er et økologisk bylandbrug og gårdbutik i København, der producerer økologiske grøntsager, friske spirer og svampe i Sydhavnen. Noget af det sælges til restauranter som Relæ, Geist og La Banchina, mens resten kan købes i butikken. Udover egenproduktionen finder du et bredt sortiment af økologiske, lokale og importerede kvalitetsvarer fra små producenter.\nSE ALLE PRODUKTER FRA BYGAARD\nTilføjet til kurv: Kejserhatte i asiatisk syltelage\nForside > Kejserhatte i asiatisk syltelage Varebeskrivelse\nVælg variant 140,00 kr\n1 dåse (120 g)\nØkologiske gule østershatte\n1 bakke (200 g)\n1 dåse (125 g)\nTunfileter med fennikelfrø & olivenolie\n1 bakke (100 g)\nMakrelfilet i krydret olivenolie\nAnsjosfileter i olivenolie\n50 g/29 g


Savner muligheder - e-conomic forum\nJeg har nu været bruger af jeres webshop i et par måneder og der er nogle muligheder jeg savner, men som også kan gøre jer mere konkurrencedygtige.\n1) manuel indkodning til HTML til eks. oprettelse af mailchimp popup\n2) tilmeldings mulighed for kunderne, når varen ikke er på lager. Få en mail når varen er på lager igen.\n3) Bedre funktioner af dropdown menuer\n4) Kunne tilføre leverandør varenummer samtidig med oprettelse af varenummer\n5) Kunne kopiere sider, så alt ikke er så manuelt\n6) kunne indstille px ved billeder man indsætter\n7) Større redigeringsbillede når man opretter en varebeskrivelse. Det er svært at bedømme layout, når man har et skriv felt på 4-5 linjer.\nJeg sammenligner jeres funktioner med Dandomain. De har flere muligheder til bedre priser. Men jeres fordel er at jeres wepshop er nem at arbejde med.\nJeg håber at i vil se nærmere på min opfordring\nspurgt 14 Dec, 2018 i Forslag » e-conomic generelt af shopglutenfrit (430 points)\nI forhold til dine punkter, så er der lidt forskellige udgangspunkter til det og jeg vil derfor svare dem enkeltstående herunder.\nDer findes mange forskellige webshop løsninger på markedet. Mange af dem har mulighed for HTML-kodning, hvilket kan være meget brugbart i forskellige sammenhængen. \nEn af de ting vores eget modul fokusere på er, at det skal være så nemt og brugervenligt som muligt. HTML-kodning er måske nemt for nogle brugere, men for en person, som ikke har siddet med det før, så er det ikke lige til. Derfor har vi ikke den mulighed. Vi vil ikke udbygge, så du kan få den mulighed.\nDen feedback vil jeg give videre til vores udviklere.\nVil du uddybe, hvilke funktioner, der er tale om her?\nI forhold til at tilføre vareleverandørnummer, hvad skal du så bruge dette til i webshoppen? Hvis du har vores lagermodul, kan du godt tilføje det i e-conomic og bruge det i dit regnskabsprogram.\nNår du gerne vil kopiere en side, hvad er så tanken bag det? Altså er det sidelayoutet, billeder mm. du vil kopiere?\nDet er ikke noget vi har planer om at udbygge. Billedets størrelse afhænger meget af det zoom din kunde har, da vores sider er responsive. Hvilket udbytte skulle du få af at kunne indstille px?\nDen feedback vil jeg give videre til vores udvilkere.\nbesvaret 27 Dec, 2018 Forslag af ☺Jesper Mieritz (72,630 points)\n1) Kan i indsætte mailchimp html kode for mig?\n3) Jeg kan faktisk ikke selv huske hvorfor jeg skrev det punkt. Men efter jeg fik webshop+ fik jeg adgang til sider med "sidemenu". her burde man kunne kopiere sider fra "hovedmenu" til "sidemenu".\n4) Når jeg opretter en vare, så er det mere strømlinet at få så meget data tastet på en gang. Hertil ønsker jeg leverandørvarenummer. Jeg skal ikke bruge det i webshoppen, men ved varebestilling i lagermodulet. Når man bruger bestilling, så trækker systemet alt det data der allerede er tastet. Her giver det mening den også trækker leverandørvarenummer.\n5) At kunne kopiere side vil være en fordel, når man har en webshop hvor siderne er meget ens og det kun er kategorien der adskiller siderne. Det forenkler processen. Eks. min webshop har ca.20 sider med kategorier, hver side er opstillet ens. Ens i layout, skrifttype, skrift str., mm. Dette kunne have sparet mig mange timer, hvis jeg kunne kopiere siden. Så skulle jeg kun rette teksten og varekategorien.\n6) Jeg er lidt udfordret når jeg vælger "billed" eller "banner". Selvom jeg tilpasser mine billeder, er det som om billederne stadig "fylder meget". Ved banner bliver billederne strukket en del.\nMan kunne måske vælge billeder samt banner i størrelser, som lille, mellem, stor. Det vil være en bedre løsning.\nDerudover kunne det være fedt med en "collage" billedløsning. Eks. 3, 6, 9 billeder i samme kvadrat. Igen lille, mellem, stor.\n7) Nu da vi er i gang, så mulighed for at vælge pop-up på jeres formular. Denne løsning vil være effektiv til nyhedsbrevstilmelding.\nbesvaret 3 Jan Forslag af shopglutenfrit (430 points)\n1) Nej desværre. Det er slet ikke muligt at arbejde med HTML.\n3) Det er fair nok. I forhold til at kopiere siderne, så vil jeg gemme det på vores feedback liste, men jeg vil det samme sige, at det ikke er en funktion du skal forvente vi kommer til at kigge på, da det ikke er noget vi har haft efterspørgsel på før.\n4) Du kan godt lave en bestilling ud fra et leverandørens varenummer på en bestilling. Hvis du laver en ny linje, så er det felt nummer 2 på bestillingen.\n5) Jeg kan godt se det er smart, hvis siderne ligner hinanden meget. Du kan sagtens have samme opsætning via temaet og sidelayoutet, men resten skal du oprette fra ny per side.\n6) Du har ret i, at man kan blive udfordret på billede størrelse. Problemet opstår ofte af det responsive layout. Det vil sige, at du kan lave en perfekt tilpasset side på en skærm med fx 100% zoom. Hvis en anden kunde så bruger zoom 90%, så kan det rykke lidt. Min anbefaling er, at bruge for store billeder. Vi kan skalerer dem nemlig ned, så det passer, men vi skalere ikke på samme måde op for at undgå et pixeleret billede.\nI forhold til pop up af formularer, skal det så være noget, der tvinges på skærmen? Altså som kunderne ikke aktivt vælger, eller blot at kunne få tilmeldingsbilledet ud i en pop up?\nkommenteret 5 dage siden Forslag af ☺Jesper Mieritz (72,630 points)\n3) Det er nok fordi folk ikke gider bruge tid på at spørge, eller måske fordi jeg har flere sider en de fleste de benytter jeres webshop?\nDet vil stadig spare tid på opbygning og gøre produktet bedre for brugeren.\nDu misforstår min henvendelse.\nUnder "vare" når jeg opretter varen, kunne det spare tid hvis man kunne tilknytte vare direkte til leverandør.\nI dag skal man, oprette varen, oprette leverandør og derefter oprette varen under leverandør. Det smarte er at oprette varen med alt stamdata fra start.\nkommenteret 5 dage siden Forslag af shopglutenfrit (430 points)\n3) Måske du har ret. Jeg vil dog tage mit udgangspunkt i den viden jeg har og ikke hvad jeg antager eller tror folk ikke spørger om. Du har helt sikkert en pointe i, at mange brugere ikke giver deres mening til kende, men min antagelse vil så være, at det vil gælde ligeligt for alle de forskelle emner der er i programmet.\n4) Jeg beklager misforståelsen. Jeg kan godt se, hvad du mener. Jeg vil give dig ret i, at oprettelse af vareleverandørnumre ikke er den nemmeste. Jeg vil dog forklare dig, hvorfor vi har valgt at gøre det på denne måde.\nI min verden er to måder at koble varer og leverandører sammen. Du kan enten koble en leverandør op på en vare, eller en vare op en leverandør. I og med du ønsker at sætte leverandøren på ved oprettelse af varen, så ønsker du den sidste arbejdsgang.\nVi har nogle kunder, som bestiller samme vare fra forskellige leverandører. Hvis du derfor 'låser' en vare til en leverandør, så vil dette ikke være muligt. I og med du kan bestille den fra flere leverandører, så har vi valgt at sammenkoblingen skal laves på leverandøren og ikke på varen. Derfor bliver arbejdsgangen, at du ikke kan sætte vareleverandørnummer på en vare ved oprettelse, da vi ikke mener en vare nødvendigvis er låst til en leverandør.\nDet blev måske lidt kringlet, men jeg håber det giver mening\nkommenteret 4 dage siden Forslag af ☺Jesper Mieritz (72,630 points)\nHvordan spørger Jesper\nFunktionaliteter jeg savner i ordre/faktura modulet


Udlændingeordfører Kristian Hegaard og De Radikale mener, at der skal laves en ordning, der er inspireret af erhvervsordningen. Den gør, at hvis man som flygtning har arbejdet to år i samme job, kan man ikke sendes ud af landet. (Arkivfoto) Foto: Philip Davali/Ritzau Scanpix\nHver anden dansker:\nSyrisk gymnasieelev bør blive i Danmark\n22. apr. 2021 08.14\nDen syriske flygtning Aya Abu-Daher skal hjemsendes. Men hver anden mener, at hun bør have lov til at blive.\nHalvdelen af de adspurgte i en ny måling mener, at den syriske gymnasieelev Aya Abu-Daher, bør have lov til at blive i landet.\nMåling er foretaget af analyseinstituttet Voxmeter for Ritzau.\nSamtidig mener 26 procent af de adspurgte, at hun ikke bør blive, mens 24 procent er i tvivl.\n19-årige Aya Abu-Daher er flygtning fra krigen i Syrien. Hun kom til Danmark i 2015, har lært dansk og kan blive student til sommer.\nMen hun har ikke fået forlænget sin opholdstilladelse og skal derfor sendes tilbage til Syrien.\nDet har skabt stor politisk opmærksomhed. Regeringens støttepartier vil have bremset udvisningen, mens regeringen afviser at give særbehandling.\nIfølge Rune Stubager, professor i statskundskab på Aarhus Universitet, har der tidligere været personsager, der har ændret den givne politik.\n- Det mest oplagte eksempel er den såkaldte Mint-sag, hvor det også var udlændingelovgivningen, der var i fokus. En pige fra Thailand stod til at skulle udvises, men da der så kom medieopmærksomhed på den sag, blev reglerne ændret, så hun kunne blive.\n- Generelt er det sådan, at vi alle sammen har lidt nemmere ved at forholde os til de politiske spørgsmål, når der kommer konkrete personer på, siger Rune Stubager.\nHan er dog overrasket over, at hver anden dansker mener Aya Abu-Daher bør blive i landet, når "man ser på opbakningen til den stramme udlændingepolitik på Christiansborg".\n- Det overrasker mig faktisk. Det er noget, der rækker langt ud i de store partiers vælgerkorps også.\nMålingen viser, at 50 procent af de 259 respondenter, der vil stemme på Socialdemokratiet, mener Aya Abu-Daher bør blive.\nDet samme vil 44 procent af Venstres 76 vælgere i målingen, mens det i begge vælgerkorps er over hver femte, der er i tvivl.\nSamtidig viser målingen, at lidt over halvdelen af de adspurgte mener, at uddannelse bør spille en rolle i forhold til, om man skal sendes tilbage til sit hjemland eller ej.\nNetop det har De Radikale foreslået på baggrund af sager som Aya Abu-Dahers. Partiet mener, at der skal laves en ordning, der er inspireret af erhvervsordningen. Den gør, at hvis man som flygtning har arbejdet to år i samme job, kan man ikke sendes ud af landet.\n22 procent er uenige i, at uddannelse bør spille en rolle.\nSvarene i målingen er indsamlet fra 13. april til 20. april med svar fra 1034 repræsentative respondenter.\nRespondenterne blev spurgt, om Aya Abu-Daher "bør have lov til at blive i Danmark". De er dermed ikke spurgt, om de også mener, at lovgivningen skal ændres, så hun kan blive i landet.\nDe er heller ikke spurgt ind til de omkring 500 syriske flygtninge som samlet gruppe. De står til at få revurderet deres sager og potentielt blive udvist af Danmark og sendt tilbage til Syriens hovedstad, Damaskus, fordi det vurderes, at det er sikkert.


Arkitektonisk perle i Korsør – Dit Slagelse\nArkitektonisk perle i Korsør\nDen internationalt anerkendte arkitekt Julien De Smedt skal komme med et bud på, hvordan et nyt vandsportscenter i Halskov Færgehavn i Korsør skal se ud. Slagelse Kommune har tegnet kontrakt med ham og hans virksomhed JDS Architects, som har stået bag blandt andet havnebadet i København og det præmierede byggeri Isbjergene på Århus Havn. Det skriver kommunen i en pressemeddelelse.\nJulien De Smedt får til opgave at skitsere, hvordan færgelejet, hvor storebæltsfærgerne sejlede fra indtil broen åbnede, kan gøres til et attraktivt hjemsted for vandsportsaktiviteter.\nLæs mere på Dit Korsør


Køb Shirts Woven Esprit Casual Casual sko i Navy blå til Herrer fra Boozt.dk\nArtiklen her undersøger vi hvordan man kan købe super cool og populære Shirts Woven Esprit Casual Casual sko. Netop i dag har du endelig muligheden for at finde de super fede Shirts Woven Esprit Casual Casual sko i Navy blå til Herrer, som kan bæres både til hverdag og festligheder. Lige nu er der muligheden for at få dem til en rigtig god pris hvis du skynder dig og køber nu. Boozt har jo et gigantisk sortiment af , Casual sko, Trøjer og mere endnu som du kan købe på nettet. Men du skal passe på med at vente alt for længe, for du kan ikke være sikker på at der stadig er varer på lager senere.\nDu kan også risikere at der indtil da er udsolgt i andre onlineshops på grund af de er så populære. Vi ser ofte at når der er Shirts Woven Esprit Casual Casual sko til Herrer i lige præcis Navy blå til en pris som denne bliver de udsolgt hurtigt, så man skal skynde sig hvis man også gerne vil have en - som man godt kan forstå. Vores forslag er derfor at alle læsere skynder sig imens mens der stadig er flere på lager. På nuværende tidspunkt kan man nemlig få den til kun 279,-. Se hvorhenne I kan købe dem hvis du vælger at klikke på knappen herunder. Du har muligheden for at finde noget lækker mode ved at bruge vores blogindlæg og klikke på knappen lige herunder.\nEnorme priser på Shirts Woven Esprit Casual Casual sko til Herrer i Navy blå\nPriser som denne på kun 279,- findes ikke evigt, og man skal ikke vente for længe med et køb. Hvis du tør tage den chance med at vente til et andet tidspunkt skal du også bare gøre det – det er ikke vores forslag. Der findes ikke noget mere trist som at være for sent på den og misse chancen for at købe noget fantastisk som accessories, modetøj, sko - og da slet ikke når vi taler om , Casual sko, Trøjer etc..\nDer findes rigtig mange modeller online, så der er noget for enhver. I har altså mulighed for at vælge mellem andre typer end de som vi skriver om i dette blogindlæg.\nMega billige Shirts Woven Esprit Casual & Casual sko online\nBliver der spurgt til materialerne og kvaliteten af Shirts Woven Esprit Casual Casual sko syntes vi at begge dele er af rigtig høj klasse. Kvaliteten virker rigtig god og er produceret af super lækre materialer. Samtidig er denne model blevet yderst moderne, både i Danmark, men så sandelig også i den store verden.\nLige Shirts Woven Esprit Casual Casual sko finder du hos Boozt.dk, hvilket vi synes er en vildt lækker shop online. Det er en side hvor vi har købt meget forskelligt indenfor accessories, modetøj, sko. Der er altid behagelig kundeservice, billige leveringspriser, samt produkterne bliver altid afleveret indenfor rimelig tid. Vi har i hvert fald kun gode erfaringer med bestilling hos Boozt.dk, og anbefaler dem derfor gerne når det drejer sig om køb af accessories, modetøj, sko og andet.\nDu har også muligheden for at finde mange andre Shirts Woven Esprit Casual og Casual sko til Herrer i onlineshoppen. Trykker du på den knap der er herunder og bliv sendt til websitet - så kan du slippe for at spilde tiden med at skulle lede efter det selv.\nForhåbentlig har holdet bag UnfairFashion har lykkedes med missionen om at hjælpe jer i jeres jagt på det sejeste stykke mode, samt at I får fat i de mest cool Shirts Woven Esprit Casual Casual sko i Navy blå. I finder forhåbentlig noget man er nødt til at eje, og i mens har chance for at finde dem til en god pris på nettet.\nDu må meget gerne give os kommentarer, ris/ros, forslag og andet til hvorledes UnfairFashion kan blive bedre - og del guiden med familie, venner, kolleger og bekendte for at hjælpe os med at dele dette fantastiske råd til hvordan I kan finde Shirts Woven Esprit Casual Casual sko til Herrer i Navy blå.\nFind Afrodite Soyaconcept Knælange & mellemlange i til Damer hos Boozt.dk\nArtiklen her hjælper vi jer med hvordan man kan købe fede og moderne Afrodite Soyaconcept…\nShop Diesel – Solbriller Herre Diesel Solbriller i Grå til Herrer fra Miinto.dk\nArtiklen her kigger vi på hvorledes man kan finde mega cool og trendy Diesel –…\nFind Louise Signal Ponchoer i Blå Indigo til Damer fra Boozt.dk\nI denne artikel beskriver vi hvorledes man køber seje og moderne Louise Signal Ponchoer. I…\nKøb Decorative Embroidery Blouse Mango Langærmede i hvid til Damer på internettet\nI dette blogindlæg hjælper vi dig med hvor man kan købe super cool og trendy…\nShop Outer-Wear Blend Jakker i til Herrer hos Boozt\nDenne gang beskriver vi hvordan man køber de sejeste og trendy Outer-Wear Blend Jakker. Du…\nShop Teint Idole Ultra Cushion LancÙme i til Damer i en online modebutik\nI dagens blogindlæg hjælper vi dig med hvordan man køber mega smarte og populære Teint…\nKøb Sara striped l/s Cardigan Pulz Jeans Cardigans i Hvid til Damer på internettet\nI dette blogindlæg undersøger vi hvordan man køber mega seje og populære Sara striped l/s…\nKøb JENNY 22-63611-71 Jenny by Ara Pumps i Sort til Damer på Miinto.dk\nI dagens indlæg kigges der på hvorledes man kan købe fede og trendy JENNY 22-63611-71…\nBestil Hvid Trofé 10264 BH Trofe BH i Lilla til Damer fra Miinto.dk\nI dette indlæg undersøger vi hvordan man kan købe de fedeste og moderne Hvid Trofé…


Nyhed: Skrotningspræmie for små fritidsbåde i Norge - Dansk Kompetencecenter for Affald og Ressourcer\nNyhed: Skrotningspræmie for små fritidsbåde i Norge\nUdtjente, små fritidsbåde efterlades jævnligt ved strande og uden at ejeren kan findes. Norge vil gennem en ny ordning fremme, at kasserede fritidsbåde afleveres til korrekt miljøbehandling og mulig, anden endelig materialenyttiggørelse i stedet for at forurene naturen. Norske ejere af fritidsbåde under 15 meter lange og uden motor, og hvor båden har været anvendt i Norge, kan nu få udbetalt en skrotningspræmie på 1000 NOK svarende til ca. 800 DKK, når båden er afleveret til en godkendt modtager. For småbåde under 15 fod, herunder kanoer, kajakker o. lign., skal ejeren af båden desuden kunne afleverede den kasserede båd vedlagsfrit i kommunen eller tæt ved den givne kommune.\nDer er samtidigt med skrotningspræmie blevet indført et tilskud til den videre håndtering af de kasserede både. Således vil kommuner og fælleskommunale selskaber kunne modtage et tilskud på 6 NOK pr kg båd-skrog og tilknyttet affald (affald naturligt tilknyttet den kasserede fritidsbåd og afleveret sammen med skroget), som materialenyttiggøres eller slutbehandles ved eget eller andre anlæg. Der betales ikke tilskud for både med aluminiumsskrog eller for metalkøl eller indvendigt metal-ballast. Der gives desuden et tilskud på 11 NOK pr kg båd-skrog (dog kun op til de første 3 tons pr båd) til behandlingsanlæggene, som miljøsanerer og (for-) behandler de kasserede fritidsbåde. Det er en betingelse, at behandlingsanlægget er forhåndsgodkendt hos det norske Miljødirektorat. De kasserede både kan materialenyttiggøres fx ved neddeling og tilsætning som glasfiber til forstærkning af beton.\nAvfall Norge m.fl. har igennem længere tid arbejdet for, at der blev vedtaget regler på området, fordi de herreløse, udtjente småbåde udgør et stigende forureningsproblem (gad vide, om man her kan tale om henkastet storskrald?). Det norske Miljødirektorat offentliggjorde i 2016 en udredning om mulig finansiering og organisering af en returordning for kasserede fritidsbåde. Direktoratet anbefalede, at en evt. tilskudsordning til indsamling og behandling af kasserede små fritidsbåde blev finansieret gennem det kommunale affaldsgebyr og ved at oprette et obligatorisk, gebyrfinansieret småbådsregister. Indtil videre finansieres ordningerne gennem finansloven og de kommunale affaldsgebyrer.\nDanmark har samme udfordringer som Norge med herreløse, kasserede småbåde i naturen. Mængden af kompositaffald fra kasserede både i Danmark er stigende og vurderes at ville udgøre ca. 2.000 tons/år i 2020, mens kompositaffald fra kassererede vindmøllevinger forventes at ville udgøre ca. 4.000 tons/år i 2020 (jf. figur 7.1. i Miljøstyrelsens Ressourceplan for affaldshåndtering 2013-2018).\nAvfall Norges omtale af de nye tilskudsordninger kan bl.a. findes her\nMiljødirektoratets beskrivelse af de vedtagne tilskudsordningerne kan findes her\nMiljødirektoratets udredninger om mulig finansiering og organisering af en returordning kan findes her\nAffaldsfraktionerØvrige fraktionerHenkastet Affald


Mojo-skribent begejstret for årets Spot Festival\nKieron Tyler har lutter lovord til overs for årets festival, hvor han blandt andet fremhæver Our Broken Garden, Hymns From Nineveh og Helsinki Poetry\nAf Ole Rosenstand Svidt / FOTO: Per Lange\n31.05.2011 / 16:04\nDønningerne efter årets Spot Festival er efterhånden ved at have lagt sig. I går talte vi med festivalleder Gunnar Madsen for at få hans mening om årets festival, og i dag har vi snakket med en af de mange udenlandske branchefolk, Kieron Tyler, der skriver for det store engelske musikmagasin Mojo og for kulturhjemmesiden theartsdesk.com. Kieron Tyler er begejstret for festivalen, som han i år har besøgt for fjerde gang:\n– Der var så mange højdepunkter, at det er meget svært at fremhæve nogle få.\nPrøv at nævne tre.\n– Det er jo næsten latterligt at begrænse sig til kun tre, men hvis det skal være, bliver det blandt andet åbningskoncerten i Domkirken med Our Broken Garden (billedet). Det var en overvældende følelsesmættet oplevelse. Det samme var Hymns From Nineveh, som havde noget af den samme spirituelle dimension. Og endelig finske Siinai, som leverede en fremragende, primært instrumental koncert for 40-50 mennesker, som klappede højlydt efter mere, da koncerten var slut. De spiller en slags krautrock, med intense rytmer og melodier, som kommer og går i lydbilledet. Hvis jeg skal nævne et tredje dansk band, må det blive Helsinki Poetry, som gav en meget smuk koncert.\nDu nævnte Our Broken Garden, som har fået et vist publikum i England, og som også har en engelsk pladekontrakt. Tror du, Hymns From Nineveh kan gøre noget lignende?\n– Måske, men det er vigtigt, at man ser dem live. Our Broken Gardens album "Golden Sea" er i sig selv så smukt, at det kan tale for sig selv, men Hymns From Nineveh er man nødt til at opleve live for at få den spirituelle dimension med. Et andet band, som måske kan få succes i England, er Treefight For Sunlight (der da også har en engelsk pladekontrakt, i øvrigt med samme selskab som Our Broken Garden, nemlig Bella Union, der også udgiver markante navne som Fleet Foxes, Midlake, The Walkmen med flere, red.). Det er et band med fire sangere; hvor tit ser man lige det?\nHvad med Oh Land, hende er der jo også store forventninger til, efter hendes pladekontrakt med amerikanske Epic Records under multinationale Sony Music, og efter hun har optrådt hos David Letterman. Har hun potentiale til at bryde igennem i USA eller England?\n– Ja, hvorfor ikke? Hun har mere talent end så mange andre. Men det kræver også held og hårdt arbejde, og at der er nogen, der har lyst til at kaste penge ind i projektet, og at der er nogen, der vil gøre et stykke arbejde for at promovere hende. Men det kan jeg også forstå, at der er.\nGodt, at branchefolkene er i undertal\nHvordan vil du karakterisere Spot i forhold til andre internationale branchefestivaler som eksempelvis SXSW i Austin, Texas eller EuroSonic i Holland?\n– Det vigtigste er, at flertallet af gæster stadig er almindelige musikfans og ikke branchefolk. Det giver en god, afslappet stemning. Og så er det rent praktiske ved festivalen omkring logistik og den slags også godt afviklet, og lydkvaliteten til koncerterne er god.\nEr der noget ved festivalen, som kunne forbedres?\n– Måske skulle man udvide den til tre dage. Det er meget at presse 120 koncerter ind på to dage med musik fra klokken 14 til klokken 02. Jeg er jo ikke længere helt ung, så det er lidt hårdt at skulle høre så meget musik på så kort tid, og så oven i købet have tid til at skrive om det i mellemtiden. Det giver også nogle uheldige sammenfald, for eksempel koncerterne med Jenny Hval og Siinai, som fandt sted samtidig, selvom de nok henvendte sig til det samme publikum, og Our Broken Garden og Treefight For Sunlight, som også spillede samtidig, og de har nok også nogle fælles fans.\nKommer du tilbage næste år?\n– Ja, det regner jeg stærkt med. Jeg kunne komme i morgen, hvis det skulle være.\nLæs også Kieron Tylers Spot-reportage på theartsdesk.com\nOur Broken Garden\nHymns From Nineveh\nHymns from Nineveh offentliggør juleturné og -album\nTønder Festival klar med program for koncertrække\nGAFFA-Pris-nomineret live-initiativ klar med sommerkoncerter\nHymns from Nineveh drager på turné og leverer ode til efteråret\nHør forbudte sange live i aften\nHymns From Nineveh-Jonas: "Jeg var obsessed med Whigfield – også hendes udgave af 'Last Christmas'"\nGUIDE: Her er månedens mest spændende koncerter\nLISTE: De 24 bedste danske album fra 2020 (januar-marts)\nHymns From Nineveh forlod pladeselskab: Jeg laver søndagsmusik!\nÅndelige julesange pumper liv i en ellers udskældt genre\nSvævende salmepopsange – nu på dansk\nHymns From Nineveh: Hovedscenen, Wonderfestiwall 14, Bornholm\nHymns From Nineveh: Visions\nHymns From Nineveh lader LED-lyset brænde i mørket\nDa al corona-angst blev til ro\nStærk sangskrivning og smægtende strygere\nLys og lindring med Jonas’ julesange\nSankt Lukas Kirke, Aarhus\nBåde hyggelig, rørende enkel og storladen julegave fra Jonas Petersen og band


Velkommen til Margrave, Georgia – men bliv ikke alt for knyttet til stedet. Byens beboere er enten involveret i en farlig sammensværgelse, eller med hastige skridt på vej mod den sikre død … eller begge dele. Det er ikke en varm velkomst, der venter Jack Reacher, eks-militærmand, da han står af en Greyhound-bus i sydstatsbyen Margrave. Inden for kort tid arresteres han og anklages for mord. Det eneste Jack Reacher ved med sikkerhed er, at han ikke har slået nogen ihjel. I hvert fald ikke for nylig. Og slet ikke i Margrave. Men politiet har øjenvidner, der placerer ham på gerningsstedet. Da det viser sig, at mordet, der er blevet begået, alligevel angår ham personligt, må han søge hjælp hos de eneste to, han kan stole på i den korrupte by. For selve byens fundament er bygget på en udspekuleret ondskab. En ondskab med rødder så dybe, at den er svær at stoppe. Men Jack Reacher har tænkt sig at prøve.\nReachers spæde begyndelse!\nDet har været lidt et studie i karakterudvikling at læse denne første oprindelige bog om Jack Reacher, der nu har mere end 20 år på bagen.\nI den møder vi en bare 36 år gammel Reacher, der kun har været ude af hæren i et lille halvt år og som er begyndt at strejfe omkring. Vi møder en Reacher som er usikker på sig selv, bliver oprørt over at begå mord, begår fejl, skriger, græder, ryster, m.m.\nDet er med andre ord en meget mere menneskelig mand, end den Reacher, jeg sidst læste om i Hårdt prøvet, som er 20. bog om Reacher og fra 2015. Den Reacher, jeg kender og elsker, er machomanden over alle machomænd. Han har et indre ur og er besat af tal, han er så godt som usårlig, ufejlbarlig og kan regne alle ud. Han har ingen skrupler overfor dem, han har kategoriseret som onde,og han dræber skurke med koldt blod, som vi andre dræber fluer.\nHvilken Reacher foretrækker jeg så?\nMåske en mellemting? Moderne-Reacher kan godt blive lidt for meget, men oprindelige-Reacher var helt ærlig lidt fesen. Måske bare fordi jeg er vant til, han kan alt - så skal han sgu ikke sidde og pive! Det er dog ikke kun Reachers lidt mere bløde sider der holder min bedømmelse på omkring de 3 stjerner - historien er lidt all over the place.\nRent plotmæssigt handler bogen her om at Reacher ved et rent tilfælde stiger af bussen i den helt forkerte by og snart efter anklages for mord - og de der burde beskytte folk, viser sig at være de allerfarligste. Reacher ville gerne vende ryggen til det hele og komme væk, men så bliver det personligt. Og akkurat som med Hulken - you won't like him when he's angry...\nJeg er super spændt på om Jentas fortsætter med bog 2 og 3, eller om de hopper tilbage til nutidens udgivelser. Jeg vil gerne læse begge dele, men er særligt draget af de ældre bøger for netop at følge Reachers udvikling, og se hvordan han langsomt bliver til den hårdkogte banan, han er i dag.\n400 sider / Udgivet den 12. juni 2018\nEtiketter: anmeldereksemplar author: Child/Lee Forlag: Jentas genre: crime reviews series


Arkansas Razorbacks live resultater, program og resultat - Basketball - SofaScore.com\nArkansas Razorbacks live resultater, program og resultat - Basketball\nDer er ingen begivenhed for team Arkansas Razorbacks\nOm Arkansas Razorbacks\nArkansas Razorbacks live resultater (og gratis video streaming på nettet*), program and resultater fra alle basketball turneringer som Arkansas Razorbacks spillede. Vi venter stadig på Arkansas Razorbacks modstander til næste kamp. Det bliver vist her lige så snart det officielle program er tilgængeligt.\nNår kampen starter, vil du kunne følge Arkansas Razorbacks live resultater, og live opdateret stillinger. Arkansas Razorbacks sidste kamp var imod North Carolina Tar Heels i NCAA Men, kampen endte med resultatet 72 - 65 (North Carolina Tar Heels Vandt kampen). Arkansas Razorbacks program fanen viser de sidste 100 basketball kampe med statistikker og vundet/tabt ikoner. Der er også alle Arkansas Razorbacks planlagte kampe som de skal spille i fremtiden.\nArkansas Razorbacks præstation & form graf er Sofascore Live resultater Basketball unik algoritme som vi genererer ud fra de sidste 10 kampe, statistikker, detaljerede analyser og vores egen viden. Grafen hjælpen dig måske til at oddse på Arkansas Razorbacks kampe, men vær opmærksom på, at Sofascore ikke tager ansvar for økonomiske eller andre tab, direkte eller indirekte, som et resultat af en handling ud fra hjemmesidens indhold.\nI kampdetaljerne tilbyder vi link til at se Arkansas Razorbacks live stream, sponsoreret af bet365. Vær venligt opmærksom på at de intellektuelle rettigheder til at streame begivenheder normalt er ejet på landniveau og derfor afhænger af din placering, så der er muligvis visse begivenheder, du ikke kan se, grundet restriktioner.\nSofaScore basketball live resultater er tilgængelig som iPhone og iPad app, Android app i Google Play og Windows mobil app. Du kan finde os i alle butikker på forskellige sprog, hvis du søger efter "SofaScore". Installer SofaScore app'en og følg alle Arkansas Razorbacks kampe live på din telefon!


Mærsk-skib kolliderede med containerskib ud for Kina | Berlingske Business\nMærsk-skib kolliderede med containerskib ud for Kina\nSøndag d. 08. maj 2016, kl. 21.52\nSkibet Safmarine Meru, som er ejet af danske Maersk Line, kolliderede lørdag med det tyskejede containerskib Northern Jasper ud for den kinesiske kyst. Foto: Pressefoto\nBesætningen på skibet Safmarine Meru er i god behold, efter at en voldsom kollision forårsagede brand om bord.\nSkibet Safmarine Meru, som er ejet af danske Maersk Line, kolliderede lørdag med det tyskejede containerskib Northern Jasper ud for den kinesiske kyst.\nDet oplyser Maersk Line i en pressemeddelelse søndag aften. Maersk Line er ejet af det danske konsortium A.P. Møller-Mærsk.\nKollisionen fandt sted 120 sømil øst for byen Ningbo, som Mærsk-skibet var på vej til fra byen Qingdao.\nIfølge Maersk Line blev Safmarine Meru kraftigt beskadiget under sammenstødet, og der udbrød brand om bord.\nDet lykkedes den 22 mand store besætning at forlade skibet kort efter ulykken, og de er i alle god behold, lyder det fra rederiet Maersk Line, som har hovedsæde i København.\nUlykken fandt sted klokken 19.13 dansk tid. 22.30 fik Maersk Line bekræftet, at besætningen var i sikkerhed om bord på containerskibet Northern Jasper, som Safmarine Meru kolliderede med.\nDe 22 besætningsmedlemmer er ved at blive bragt til land. Når de er fremme vil de få krise- og lægehjælp i det omfang, der er behov for det.\n- Vi er meget lettede over, at besætningen er i sikkerhed og ikke er kommet alvorligt til skade. Vores folks sikkerhed på land og på havet er altoverskyggende, siger Palle Brodsgaard Laursen, chef for Ship Management i Maersk Line, i pressemeddelelsen.\nLÆS MERE : Mærsk-ansat løsladt efter bortførsel i Angola\nBrandfolk arbejder søndag på skibet. De kinesiske myndigheder er på stedet, og Maersk Line samarbejder med disse.\n- Det er endnu for tidligt at kommentere omstændighederne omkring kollisionen og branden. Vores fokus er nu på at slukke branden og få adgang til skibet for at vurdere skaderne på skibet og på lasten, siger Palle Brodsgaard Laursen.\nIfølge Maersk Line var der færre end 400 fyldte containere på det 292 meter lange skib, da kollisionen fandt sted.\nSafmarine Meru er et containerskib, som er bygget i 2006.